Det var en chokeret kredsformand i Dyrenes Beskyttelse, der fandt de efterladte dyr på gården i Kirkedal. - Jeg fandt dem i stalden, hvor de stod og drak af deres eget pis, siger Kristian Mosgaard, Kredsformand i Dyrenes Beskyttelse. 1. februar solgte en landmand gården i Kirkedal sydøst for Fjerritslev. Landmanden efterlod dog både flere grise og en hest. Gården er i dag lejet ud til en familie, som siden februar har givet dyrene mad. Politiet har også været på stedet, men kredsformanden i Dyrenes Beskyttelse er skuffet over ordensmagtens indsats - Kommunikationen fra vagthavende, som har gjort det godt, og så ud til betjentene i marken har været under al kritik, siger Kristian Mosgaard til TV2/NORD. Vagthavende hos Nordjyllands Politi siger: - Vi kørte derud og fandt da også nogle heste i lidt rod, men vi skønnede ikke, der var tale om dyremishandling, forklarer Søren Strømgaard fra politiet i Løgstør. Efter fundet af de efterladte dyr foreslår kredsformanden i Dyrenes Beskyttelse at der bliver oprettet et decideret dyreværnspoliti. Den idé får politisk opbakning - Tanken er glimrende. Det er en politimæssig opgave, at tage sig af dyremishandling. Det er et spørgsmål om ressourcer, men det, man kunne gøre, var at uddanne betjente i at håndtere de her sager, siger Dansk Folkepartis retsordfører Kim Christiansen til TV2/NORD.

Referat:
Dyrenes beskyttelse i Nordjylland vil have oprettet et dyreværnspoliti. Kravet kommer på baggrund af en dyremishandlingssag fra Fjerritslev, hvor grise og heste har været efterladt uden mad og vand i længere tid. Forslaget om et dyreværnspoliti får opbakn